……………… napirendi pont

**ELŐTERJESZTÉS**

**a Képviselő-testület 2016. október 27-i rendes ülésére**

**Tárgy:** A Budapesti Rendőr-főkapitánysággal Túlszolgálat finanszírozása tárgyában kötött Megállapodás módosítása

**Készítette:** ……………………………….

dr. Murai Renáta Jegyzői Titkárságvezető

**Egyeztetve:** ………………………………..

Dankó Virág Alpolgármester

………………………………..

Szigetiné Bangó Ildikó Pénzügyi Irodavezető

**Látta:** …………………………………

dr. Szalai Tibor Jegyző

*A napirend zárt ülésen történő tárgyalást nem igényel.*

**Tisztelt Képviselő-testület!**

A Képviselő-testület 30/2016. (II.25.) határozatának mellékleteként elfogadta az Önkormányzat és a Budapesti Rendőr-főkapitányság között Túlszolgálat finanszírozása tárgyában kötendő, 2016. március 1. – 2017. február 28. közötti időszakra vonatkozó Megállapodást (a továbbiakban: Megállapodás), és annak aláírására felhatalmazta a Polgármestert.

Jogszabályi változás nyomán a túlszolgálattal érintett rendőrök bérköltségei emelkedtek, ezért 440 ezer forintnyi összeg keletkezett, amely a megkötött Megállapodás kerete terhére nem számolható el. Miután ez az összeg a Rendőrség által már természetben teljesített túlszolgálathoz kapcsolódik, indokolt a Megállapodás módosítása olyan módon, hogy az említett összeg kifizethető legyen.

Kérem a tisztelt Képviselő-testületet a határozat elfogadására!

**Határozati javaslat**

A Képviselő-testület úgy dönt, hogy a 30/2016. (II.25.) határozata mellékleteként elfogadott, Túlszolgálat finanszírozására kötött Megállapodást az alábbiak szerint módosítja.

A Megállapodás II. Az Önkormányzat vállalásai rész 3. pont az alábbi szövegrésszel egészül ki:

*„A tárgyévi finanszírozásnál az előző időszak elszámolásából adódó, igazolt többletszolgáltatások megtérítését is figyelembe kell venni a tárgyévi keretösszegen felül.”*

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 2016. november 10.

*A határozat elfogadása egyszerű többségű szavazati arányt igényel.*

**Budapest, 2016. október 25.**

**Dr. Láng Zsolt**

**Polgármester**